



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA: 024-02/23-03/06

URBROJ: 2109-16-03-23-27

Pleškovec, 19. prosinca 2023.

Na temelju članka 4. Zakona o komunalnom gospodarstvu („Narodne novine“, broj 68/18, 110/18 i 32/20) i članka 28. Statuta Općine Sveti Juraj na Bregu („Službeni glasnik Međimurske županije“, broj 8/21), Općinsko vijeće Općine Sveti Juraj na Bregu na svojoj 16. sjednici održanoj 19. prosinca 2023. godine, donijelo je

**KRITERIJE I POKAZATELJE**

**učinkovitosti upravljanja komunalnom infrastrukturom**

1. **Načela komunalnog gospodarstva prema kojima se propisuju kriteriji i pokazatelji učinkovitosti upravljanja komunalnom infrastrukturom:**
2. zaštite javnog interesa
3. razmjene koristi
4. solidarnosti
5. javne službe
6. neprofitnosti
7. supsidijarnosti
8. univerzalnosti i jednakosti pristupa
9. prilagodljivosti
10. kontinuiteta obavljanja komunalnih djelatnosti
11. kakvoće obavljanja komunalnih djelatnosti
12. ekonomičnosti i učinkovitosti
13. zaštite korisnika, prostora, okoliša i kulturnih dobara,
14. sigurnosti
15. javnosti
16. prihvatljivosti cijene komunalnih usluga.
17. zaštite ugroženih kategorija građana.
18. **Pokazatelji učinkovitosti primjene načela**

**Načelo zaštite javnog interesa**

Jedinice lokalne samouprave dužne su u donošenju i provođenju programa građenja komunalne infrastrukture i programa održavanja komunalne infrastrukture poštovati javni interes i omogućiti ostvarivanje i zaštitu pojedinačnih interesa na način koji nije u suprotnosti na štetu javnog interesa.

primjenjuje se u cijelosti, djelomično, ne primjenjuje se u dovoljnoj mjeri

**Načelo razmjene koristi**

Vlasnici građevinskog zemljišta odnosno investitori dužni su pridonositi građenju i održavanju komunalne infrastrukture plaćanjem javnih davanja razmjerno koristi koju stječu korištenjem uređenog građevinskog zemljišta odnosno građenjem komunalne infrastrukture, uz poštovanje načela solidarnosti.

primjenjuje se u cijelosti, djelomično, ne primjenjuje se u dovoljnoj mjeri

**Načelo solidarnosti**

Financiranje građenja i održavanja komunalne infrastrukture zasniva se na načelu solidarnosti u podmirenju troškova na području jedinice lokalne samouprave.

primjenjuje se u cijelosti, djelomično, ne primjenjuje se u dovoljnoj mjeri

**Načelo javne službe**

Komunalne djelatnosti obavljaju se kao javna služba, a usluge koje se pružaju u obavljanju tih djelatnosti od općeg su interesa.

primjenjuje se u cijelosti, djelomično, ne primjenjuje se u dovoljnoj mjeri

**Načelo neprofitnosti**

Komunalne djelatnosti ne obavljaju se radi stjecanja dobiti, već radi osiguravanja isporuke komunalnih usluga korisnicima prema načelima komunalnog gospodarstva.

primjenjuje se u cijelosti, djelomično, ne primjenjuje se u dovoljnoj mjeri

**Načelo supsidijarnosti**

Obavljanje komunalnih djelatnosti i isporuke komunalnih usluga osigurava se na razini koja je najbliža korisnicima.

primjenjuje se u cijelosti, djelomično, ne primjenjuje se u dovoljnoj mjeri

**Načelo univerzalnosti u jednakosti pristupa**

Pristup, dostupnost i korištenje komunalnih usluga osigurava se svim korisnicima pod jednakim i nediskriminatornim uvjetima.

primjenjuje se u cijelosti, djelomično, ne primjenjuje se u dovoljnoj mjeri

**Načelo prilagodljivosti**

Isporuka komunalnih usluga obavlja se na način i pod uvjetima koji su prilagođeni potrebama lokalne zajednice.

primjenjuje se u cijelosti, djelomično, ne primjenjuje se u dovoljnoj mjeri

**Načelo kontinuiteta obavljanja komunalnih djelatnosti**

Komunalne djelatnosti obavljaju se kontinuirano na način koji osigurava održavanje komunalne infrastrukture u stanju funkcionalne sposobnosti radi ostvarivanja neprekidne isporuke komunalnih usluga, uz mogućnost uskrate isporuke komunalnih usluga korisnicima samo u iznimnim i opravdanim slučajevima.

primjenjuje se u cijelosti, djelomično, ne primjenjuje se u dovoljnoj mjeri

**Načelo ekonomičnosti i učinkovitosti**

Isporučitelj komunalne usluge obvezan je u obavljanju komunalne djelatnosti postupiti na učinkovit, ekonomičan i svrhovit način uz najmanje troškove za korisnike.

primjenjuje se u cijelosti, djelomično, ne primjenjuje se u dovoljnoj mjeri

**Načelo zaštite korisnika, prostora, okoliša i kulturnih dobara**

Opremanje građevinskog zemljišta komunalnom infrastrukturom i obavljanje komunalnih djelatnosti osigurava se uz najprihvatljivije uvjete za život i zdravlje korisnika komunalnih usluga te najprihvatljivije uvjete za prostor, okoliš, kulturna dobra i održivi razvitak.

primjenjuje se u cijelosti, djelomično, ne primjenjuje se u dovoljnoj mjeri

**Načelo sigurnosti**

Isporučitelj komunalne usluge dužan je komunalnu uslugu isporučivati korisnicima usluga na način koji ne može štetiti njihovoj imovini, pravima i pravnim interesima.

primjenjuje se u cijelosti, djelomično, ne primjenjuje se u dovoljnoj mjeri

**Načelo javnosti**

Isporučitelj komunalne usluge dužan je osigurati javnost svojeg rada te omogućiti korisnicima komunalne usluge pristup informacijama važnim za isporuku komunalnih usluga i njihovo sudjelovanje u donošenju odluka u komunalnom gospodarstvu.

primjenjuje se u cijelosti, djelomično, ne primjenjuje se u dovoljnoj mjeri

**Načelo prihvatljivosti cijene komunalnih usluga**

Cijene komunalnih usluga utvrđuju se tako da osiguravaju postupnost povrata troškova građenja i održavanja komunalne infrastrukture i obavljanja komunalnih djelatnosti, vodeći računa o tome da one budu socijalno prihvatljive za stanovništvo te poštujući zaštitu prava potrošača u skladu s posebnim propisima.

primjenjuje se u cijelosti, djelomično, ne primjenjuje se u dovoljnoj mjeri

**Načelo zaštite ugroženih kategorija**

Jedinica lokalne samouprave dužna je osigurati isporuku komunalnih usluga ugroženim skupinama stanovništva na svom području, uz podmirenje troškova komunalnih usluga iz sredstava proračuna u skladu s posebnim propisima o socijalnoj skrbi.

primjenjuje se u cijelosti, djelomično, ne primjenjuje se u dovoljnoj mjeri.

Ovi kriteriji i pokazatelji stupaju na osmog dana od dana objave u „Službenom glasniku Međimurske županije“.

**PREDSJEDNIK**

Općinskog vijeća

Anđelko Kovačić